AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Lietuvos Respublikos Vyriausybės 2002 m. lapkričio 27 d. nutarimu Nr. 1856 „Dėl turto perdavimo“ Molėtų rajono savivaldybei buvo perduotas patikėjimo teise valdyti, naudoti ir disponuoti valstybei nuosavybės teise priklausantis ilgalaikis materialusis turtas - elektros energetikos objektai (elektros oro linijos, transformatorinės, transformatoriai), įrengti rajono ūkininkams iš kaimo rėmimo fondo lėšų. Šiuo metu turtas pagal panaudos sutartis yra perduotas AB „Energijos skirstymo operatorius“ (toliau ESO).

ESO 2018-12-07 raštu Nr. 18KR-SD-17671 „Dėl panaudos sutarties nutraukimo“ informavo, kad atliko energetikos objekto: 10 kV 400 m ilgio laidais 3 x As - 35 ant 6 vnt. g/b atramų; 0,4 kV 40 m ilgio laidais 4 x A – 35 ant 2 vnt. g/b atramų; komplektinė transformatorinė su transformatoriumi KT - M - 110 25 kVA (toliau – objektas), esančio Molėtų r. sav., Antadūrės vs., eksploatuojamo pagal panaudos sutartį, rekonstrukciją. Atlikus rekonstrukciją, neliko objekto, naudojamo pagal panaudos sutartį, nes pastatytas naujas objektas – vietoje oro linijų nutiestos kabelių linijos ir pastatyta nauja transformatorinė. Visi statiniai ir įrenginiai įrengti Bendrovės lėšomis. 2019-10-18 raštu Nr. 14KR-SD-9759 „Dėl panaudos sutartimis valdomų elektros įrenginių“ informavo, kad vietoj sugedusių elektros įrenginių: transformatoriaus TMG-40, pastatyto elektrifikuojant J. Petronio, J. Žvinio, V. Pečiulio sodybas Molėtų r. sav., Mindūnų k., transformatoriaus TMG-25, pastatyto elektrifikuojant J. Putnos sodybą Molėtų r. sav., Aiterados k., transformatoriaus TM-40, pastatyto elektrifikuojant V. Umbraso sodybą Molėtų r. sav., Gilužių k., pastatė naujus transformatorius, kurie nuosavybės teise priklauso ESO.

Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2019 m. spalio 18 d. administracijos direktoriui pateikė siūlymą pripažinti netinkamu (negalimu) valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą elektros energetikos objektą ir elektros įrenginius. Molėtų rajono savivaldybės administracijos direktoriaus 2019 m. spalio 22 d. įsakymu Nr. B6-867 „Dėl valstybės turto pripažinimo netinkamu (negalimu) naudoti“ turtas pripažintas sugedusiu, netinkamu naudoti.

Vadovaujantis Lietuvos Respublikos Vyriausybės 2001 m. spalio 19 d. nutarimo Nr. 1250 12.2 papunkčiu, atsižvelgus į tai, kad valstybės ilgalaikį turtą perdavusi valstybės įstaiga Utenos apskrities viršininko administracija yra likviduota, rašytinio sutikimo nurašyti ir likviduoti valstybės ilgalaikį turtą nereikia.

Parengto sprendimo projekto tikslas – nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą bei jį likviduoti.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 12.2 papunkčiai;

Molėtų rajono savivaldybės administracijos direktoriaus 2019 m. spalio 22 d. įsakymas Nr. B6-867 „Dėl valstybės turto pripažinimo netinkamu (negalimu) naudoti“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą turtą nurašyti ir likviduoti, susidėvėjęs ir veiklai nenaudojamas turtas bus sunaikintas.

Neigiamos pasekmės – nėra.

**4. Priemonės sprendimui įgyvendinti**

Turtas bus likviduotas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.